**KENNISGEWING AAN LIDMATE – DIE 21 DAE LOCK DOWN VAN SA**

**“LIVE STREAMING” VAN EREDIENSTE / PREKE / VIDEO BOODSKAPPE**

Dit was vir die Dagbestuur van die Kerkraad duidelik uit die skriftelike weergawe van die Staatspresident se 2de aankondiging op 24 Maart 2020, dat die land vir 21 dae in ŉ inperking (“Lock Down”) situasie gaan wees vanaf 26 Maart 2020, dat daar nie nou enige “Live Streaming” van Eredienste / Preke / Video Boodskappe vanaf die kerkgebou gedoen sal kan word nie.

Moenie vrees nie, die Dagbestuur het die volgende maatreëls in plek gestel om nog steeds Eredienste / Preke / Video Boodskappe lewendig te probeer uitsaai op Sondae, 08:30 op die “Facebook” internet gebaseerde platform.

Daarna sal dit ook beskikbaar wees op die “YouTube” platform en ook op die Gemeente se webblad onder die opskrif (PREKE):

a) Die predikante is gevra om video opnames te probeer maak met geestelike boodskappe, met behulp van hulle selfone of skootrekenaar.

b) Hierdie sal dan regstreeks ook uitgesaai word op dieselfde tyd as die eerste erediens op Sondae om 08:30 en word daarna ook verder hanteer en beskikbaar gestel, soos hier bo genoem is, op verskeie plekke op die internet.

**Beskikbaar op die volgende internet skakels:**

**Regstreeks op “Facebook”:**

<https://www.facebook.com/pg/Wapadrant-Gemeente-314127775289345/videos/?ref=page_internal>

**Later ook beskikbaar op die webblad en “YouTube”:**

<http://www.wapadrant.co.za/preke>

en

<https://www.youtube.com/channel/UCb3hrnMcAH83-6mloVeZC2g>

**DIAKONIE HULPLYN SPESIALE PERMITTE VANAF SAP**

Die Diakonie wil nog steeds die lidmate van hulp wees wat nood het of wat hulp benodig en daarom gaan hulle ook almal spesiale toestemming of permitte probeer kry by die SAP, om wel te mag rond beweeg in die tydperk wanneer hulle hulpverlening gaan doen. Die hulplyn is 076 639 8454

**GEMEENTE KOMMUNIKASIE (In die tyd van die land se inperking van 21 dae)**

Hierdie bly maar ŉ uitdaging om almal in die gemeente ten alle tye ingelig te hou om verskeie redes en omdat nie almal dieselfde kommunikasie metodes tans gebruik nie. Die Kerkkantoor gaan wel nog gedurende hierdie tydperk van inperking probeer om met die lidmate te kommunikeer.

a) Die e-pos stelsel sal nog steeds die hoofmetode wees. (Ons sal dit waardeer as elke lidmaat een of ander e-pos adres vir ons kan voorsien, al is dit familie of vriende wat dit dan vir jou kan gee. Kontak asb die kerkkantoor hieroor.)

b) Die “WhatsApp” platform word al hoe meer gebruik, maar het tans nog verskeie beperkinge wat dit nie altyd funksioneel en betroubaar maak nie. (As die lidmate hulle self in groepe wil verdeel, met een persoon wat hom / haar daaraan kan verbind om dit vir die res van die groep die kommunikasie vanaf die Kerkkantoor aan te stuur sal dit waardeer word. Kontak asb die kerkkantoor)

c) Baie inligting word nog steeds gereeld op die gemeente webblad gelaai. Gaan kyk gerus daar. <http://www.wapadrant.co.za/>

d) Vir die van julle wat ook tans op “Facebook” is, kan by die gemeente se blad gaan aansluit. <https://www.facebook.com/Wapadrant-Gemeente-314127775289345/>

e) Die sms metode kan nog ook gebruik word maar is nie so koste effektief nie en is ook tans baie beperk.

**KERKKANTOOR**

Die kerkkantoor se personeel het hul kantore verskuif na hul huise en sal poog om so normaal as moontlik te funksioneer. Normale kontakbesonderhede bly van toepassing.